Thuirt Stiùiriche Fèisean nan Gàidheal, a tha a’ frithealadh na Fèise, Art MacCarmaig: “Mar as àbhiast tha fèill mhòr air tiocaidean airson cuid de na tachartasan again gu sònraichte, agus gu seachd àraidh oidhche na bainnse agus oidhche mhòr a’ Cheanadaich. Mholainn do dhuine sam bith nach do chuir cùisean air dòigh aig an ìre seo, sin a dhèanamh an cabhaig mas bi briseadh dùil romhpa. Tha sinn deiseil is deònach lasair a chur ri Fèis eile a tha mi cinnteach a bheir toileachas do mhòran air feadh na Gàidhealtachd. Tha clàr againn a tha tarraingeach agus inntinneach agus le deagh roghainn de thàlantan bho air feadh an t-saoghail. Nam measg tha òigirdh nam Fèisean fhèin, a chumas ceann a’ mhaide ri duine sam bith nuair a thig e gu bhith a’ seinn agus a’ dannsa agus ri ceòl. Tha mi air leth toilichte gu bheil Fèis na bliadhna seo a’ comharrachadh Bliadhna Chruthachail na h-Alba le bhith a’ fastadh coimisean ùr, agus bidh sinn an dòchas gur e sin pòsadh a mhaireas.